**FAMILIESAMLING PÅ FAGERLI 1-3 DESEMBER 2017**

Voksne, ungdom og barn i skigruppa inviteres til familiesamling på ski, som arrangeres på Fagerli Leirskole i Skurdalen. Leirskolen ligger mellom Dagali og Kikut, ca. 15 minutters kjøring til Geilo. Fra Sandefjord er det 25 mil.

Målet med samlingen er hyggelig sosialt samvær for familier i kombinasjon med trening for de aktive og alle andre som ønsker det, og vi ønsker at **så mange som mulig bor på Fagerli**. De ulike treningsgruppene har sine treningsøkter enten i IL Geilos lysløypenett eller i andre velpreparerte løyper i skogen eller på fjellet. Det legges opp til fellesstund i peisestua på kveldene.

Vi har to treningsøkter lørdag og søndag, det legges også opp til en økt fredag for de det passer for. Vi kommer nærmere tilbake til tidspunkter når det nærmer seg avreise.

Det er sengeplass til ca. 100 personer fordelt på 2-6 mannsrom. Alle rom bortsett fra 3 + hyblene ute + stabburet har egen dusj.

Påmelding gjøres på kalenderen på hjemmesiden til Skigruppa.

Det er stor peisestue og flere fellesarealer med bordtennisbord. Stort tørkerom og flott innvendig smørebod hvor foreldrene møter hverandre flere ganger i døgnet. Vi prøver å få til et mini-smørekurs i løpet av oppholdet. Vi anmoder til å ha med brettspill og lignende, men ikke Playstation, DVD spillere og andre litt” usosiale leker”.

Hvis du som aktiv har lyst å være med, men familien for øvrig ikke kan; ikke nøl med å melde deg på. Vi finner alltid noen du kan kjøre og bo sammen med. **Da må du komme med ønsker om hvem du vil bo sammen med og evt. kjøre med.**

**Pris for samlingen**:

Født 2007 eller eldre kr. 1200,-

Født 2008 – 2013 kr. 650,-

Født 2012 og yngre er gratis

**Måltider inkludert:**

**Fredag**: Enkelt måltid når vi ankommer.

**Lørdag**: Frokost. Vi smører niste til lunsj og fyller termos (varm saft, te eller kaffe). Husk å sette termosen ved kjøkkenet kvelden i forveien. 3-retters middag. Kaker og kaffe/te i peisestua etterpå.

**Søndag**: Frokost og niste som på lørdag.

**Huskepakkeliste:**

• Dynetrekk, laken, putevar • Håndklær • Termos (husk å merke) • Mye varmt treningstøy, husk å merke tøyet. • Skotørker (hvis du har)

(Pakkelisten forøvrig tar vi ikke ansvar for ☺)

Bindende påmelding på ilrunar.no, skigruppa sin hjemmeside **innen 18. november.** Klikk dere inn på hjemmesida og så på kalender for å finne linken til påmelding. Husk å krysse av for riktig aldersgruppe. (Blir det fulltegnet gjelder førstemann til mølla prinsippet). Dersom dere blir forhindret fra å være med på samlingen må dere bruke reiseforsikring ved ønske om refundering.

Samlingen har snøgaranti. Dvs. ingen tur dersom det ikke er snø og vi trenger da heller ikke betale. Men, vi har aldri tidligere opplevd at det ikke er skiføre på denne samlingen.

Dersom du kan bake en kake gi beskjed til undertegnede på e-mail helene.carlsen@sfjbb.net.

Mvh

Styret i skigruppa v/Helene Carlsen